दिल्ली में होली के अवसर पर काफी धूमधाम अभी से शुरु हो गई है। जगह-जगह होली मिलन समारोहो का आयोजन हो रहा है। सार्वजनिक भवनों में शाम के वक्त होली मिलन समारोह के सांस्कृतिक कार्यक्रमों की आवाजें गूंजने लगती है। दिल्ली के अंदर हरियाणा , राजस्थान , मैथिली-भोजपुरी अलग-अलग कलाकार पहुंचकर अपने सांस्कृतिक कार्यक्रम पेश कर होली का आयोजन कर रहे हैं। दिल्ली के बुद्ध विहार के महाराजा अग्रसेन भवन में होली मिलन समारोह का आयोजन किया गया। इसमें हरियाणवी कलाकारों ने भाग लिया जिनमें महावीर गुड्डू और हास्य कलाकार झंडू ने लोगों का भरपूर मनोरंजन करवाया। हरियाणवी नृत्य और हास्य में सभी तल्लीन हो गए।